སྐར་གྲངས་དམའ་བའི་སློབ་མ་དག་ནི་རིམ་གྱིས་ཞིང་གྲོང་གི་ཕྱིར་ལམ་བསྙེགས་ཤིང་།དགེ་རྒན་དང་ཕ་མས་འཁང་ར་དང་དམའ་འབེབས་སོགས་ལ་བསྟེན་ནས་གནོན་ཤུགས་མ་ཐེག་པར་ས་ཆ་གཞན་དུ་བྲོས་འགྲོ་བ་དང་།ལས་ཀ་ཅི་ཡང་བྱེད་མི་འདོད་པའི་མི་ཉམས་ཆུང་དང་སྡར་མ་སྐོར་ཞིག་ཏུ་གྱུར།སྐར་གྲངས་དང་ཨང་རིམ་མཐོ་བའི་སློབ་མ་དག་ནི་དགེ་རྒན་གྱི་རེ་བའི་མེ་སོན་དང་།སྐར་གྲངས་དང་ཨང་རིམ་དམའ་བའི་སློབ་མ་དག་ལ་རེ་བ་ནམ་ཡང་མེད་ཚུལ་ལས་དེ་དག་གི་སྟེང་ན་ནུས་པ་གཞན་ཞིག་ཡོད་མེད་ཀྱི་བརྟག་དཔྱད་དང་དེ་ལ་གདེངས་འཇོག་བྱེད་པའི་ལུགས་སྲོལ་དང་སེམས་ཁམས་རྩ་ནས་མེད་པ་འདི་ནི་ངེད་ཅག་གི་སློབ་གསོའི་གོལ་ས་ཞིག་ཡིན་པ་ལས་སློབ་མ་ལ་རབ་འབྲིང་ཐ་གསུམ་ཡོད་པའི་ཆོས་ཉིད་ལ་བསམ་ནས་དེ་དག་ལ་བསམ་ཤེས་མི་ཐུབ་ཅིང་།སློབ་མཚམས་རྩད་ནས་བཞག་པའི་སློབ་མ་ལས་ཨང་རིམ་མཐའ་མ་ཡིན་པའི་སློབ་མ་དག་ནི་རབ་དང་མཆོག་དང་གྱ་ནོམ་པའོ་འདོད་པའི་སྙིང་ཁམས་ཅན་གྱི་དགེ་རྒན་གྱི་གློ་རྩ་ཆད་ནས་ཡོད་པས་དཔལ་འབྱོར་དང་ཤེས་རིག་གི་འཕེལ་ཁ་དར་བའི་དེ་རིང་ཡང་རང་ཅག་གི་ན་གཞོན་མང་པོ་ཞིག་ལས་མེད་ནས་བདག་མེད་དུ་འགྱུར་གྱིན་ཡོད་པ་འདི་མིག་གིས་མཐོང་བཞིན་དུ་སེམས་མགོར་མུན་པས་བཀབ་པའི་སློབ་གསོའི་ལས་སྣེ་བ་འདི་དག་ལ་ཅི་བྱུང་བ་ཡིན་ནམ།